section_heading: Promjene postava, Grčeva daljnja evolucija i izlazak prvog CD-a (1987. – 2008.)
paragraph_text: Godine 1987. Grč k sebi prima dva nova člana - Alena Badžaka na bas gitari i Alena Peranića na gitari - te nastavlja s radom. Međutim Peranić 1990. napušta sastav što dovodi do niza promjena na mjestu gitarista (Tihomir Pruša (1990. – 1993.), Miro Klarić iz opatijske metal sastava Dr. Steel (1993. – 1999.), Aljoša Ceglar (1999. – 2000.), Bojan Frlan (2000. – 2005.)). Modrićevim odlaskom Zoff preuzima na sebe glavninu tekstopisačke obveze te tijekom ovog perioda nastaju neke od Grčevih "nasilnijih" pjesama, djela prožeta mračnom estetikom i fascinacijom krvlju ("Životinja", "Raskomadana Strv", "Klatno").